Erik Mogeno

Erik Andre Mogen Stenersen, med artistnavnet Erik Mogeno (født i 1992) er en norsk komiker, buktaler og tryllekunstner. Han har gjort flere opptredener på TV, deriblant som deltaker i talentkonkurransen Norske talenter på TV 2. 

Mogeno vokste opp på Notodden, og startet å opptre som klovn etter å ha blitt inspirert av klovnen Melvin Tix i Bø Sommarland på slutten av 1990-tallet. Fra 2013 til 2019 hadde han faste sommershow for barnefamilier Bø Sommarland. I 2013 og 2014 holdt han foredrag om FN på norske skoler, på oppdrag fra FN-sambandet, med en buktalerdukke han kalte FN-filuren. Han turnere også rundt i Norge med egne forestillinger som tryllekunstner, buktaler og stand-up-komiker. Etterhvert satte han også opp sitt eget soloshow på Chat Noir i Oslo. Han har også deltatt på en sommerturné i regi av ukebladet Se og Hør.

I 2008 var han på audition for TV 2s talentprogram Norske talenter, men gikk ikke videre. Han gjorde et nytt forsøk i 2010 og kom da helt til finalen.

Mogen har også deltatt i tv-program som 4-stjerners middag, Ja, vi elsker camping, God morgen Norge, Eides språksjov og Hva feiler det deg?

I 2011 ble han tildelt Jan Werners minnestipend. Stipendet var på 10 000 kroner.

Referanser 

Norske komikere
Personer fra Notodden kommune